આ દુર્ઘટનામાં મૃત્યુ પામેલ સાતેય જવાનોના શબ કબજે કરવામાં આવ્યા છે. હેલિકોપ્ટરમાં આવેલ ટેક્નિકલ ખામીને કારણે તે ક્રેશ થયું હોવાનું કહેવાઇ રહ્યું છે. હેલિકોપ્ટર ક્રેશ થતાં પહેલાં કોઇ મોટા પહાડ સાથે અથડાયું હોવાની પણ સંભાવના વ્યક્ત થઇ રહી છે. વાયુસેના તરફથી આ ઘટનાની તપાસના આદેશ આપવામાં આવ્યા છે. અરુણાચલ પ્રદેશના જે તવાંગ વિસ્તારમાં આ દુર્ઘટના ઘટી તે ઘણો દુસ્તર વિસ્તાર છે, જ્યાં પહોંચવા માટે કોઇ રસ્તો નથી. પાંચ-છ કલાક પગપાળા ચાલ્યા બાદ જ ત્યાં પહોંચી શકાય છે. તવાંગ વિસ્તાર ચીનની સીમા પાસે આવેલો પ્રદેશ છે. 8 ઓક્ટોબરના રોજ વાયુસેના દિવસ છે, જેના એક દિવસ પહેલાં આ દુર્ઘટના ઘટી છે.